Kasper Bøgelund er tvivlsom til Lyngby på udebane. Desuden er flere andre spillere ude med skader.

AaB's Kasper Bøgelund døjer med sin lysken, og er derfor tvivlsom til førstkommende superligakamp mod Lyngby. Han har ikke trænet siden kampen mod FC København. - Det er meget tvivlsomt, om Kasper bliver klar til Lyngby-kampen, men nu må vi se, siger cheftræner Kent Nielsen til aabsport.dk. Desuden er Jeppe Curth, Patrick Kristensen og Jakob Ahlmann slet ikke i spil til kampen mod Lyngby. - Nej, vi har ingen formodning om, at Jeppe kan deltage i weekenden. Også Jakob Ahlmann er i bedring, mens det har længere udsigter for Henrik Dalsgaard og Marcus Tracy. - Dalsgaard er i hvert fald ude fire uger endnu med sit løberknæ, mens Marcus Tracy ikke kommer i kamp i foråret, konstaterer Kent Nielsen til hjemmesiden.